
บทคัดย่อ
โครงงานวิจัยนี้มีวัตถุประสงค์เพื่อ 1) พัฒนาสูตรโยเกิร์ตถั่วเหลือง และ 2) ศึกษาผลของปริมาณผงไข่ผำต่อคุณลักษณะทางกายภาพ ลักษณะทางเคมี ปริมาณโปรตีน สารต้านอนุมูลอิสระ และความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ โดยมุ่งเน้นกลุ่มผู้บริโภคที่แพ้แลคโตสและผู้ที่สนใจผลิตภัณฑ์อาหารเพื่อสุขภาพที่มีคุณค่าทางโภชนาการสูง ผลการพัฒนาโยเกิร์ตถั่วเหลืองพบว่าอัตราส่วนน้ำต่อถั่วเหลือง 2:1 หมัก 15 ชั่วโมง ให้ลักษณะเนื้อสัมผัสดีและเหมาะสมที่สุดสำหรับการแปรรูปเป็นโยเกิร์ตกรอบ การเสริมผงไข่ผำทำให้สีผลิตภัณฑ์เข้มขึ้น และมีผลต่อเนื้อสัมผัส โดยสูตร YF5 และ YF15 มีค่าความแข็งสูง ขณะที่ YF10 มีความเปราะและค่าน้ำอิสระต่ำสุด (0.21) มี pH ก่อน–หลังทำแห้งแตกต่างเล็กน้อย (4.41–4.60) และโปรตีนอยู่ในช่วง 24.19–25.17 g/100g โดย YF5 สูงสุด ด้านสารต้านอนุมูลอิสระ การเพิ่มผงไข่ผำส่งผลให้ปริมาณฟีนอลิกทั้งหมดเพิ่มขึ้นจาก 8.54 เป็น 16.49 mg GAE/g และความสามารถยับยั้ง DPPH เพิ่มจาก 71.80% เป็น 95.16% ตามลำดับ การทดสอบความพึงพอใจพบว่า YF5 ได้คะแนนความชอบโดยรวมสูงสุด (7.37±1.10) ไม่แตกต่างจากสูตรควบคุม (p≤0.05) สรุปได้ว่าการเสริมผงไข่ผำร้อยละ 5 เป็นระดับที่เหมาะสมที่สุด ให้คุณค่าทางโภชนาการและฤทธิ์ต้านอนุมูลอิสระสูง พร้อมการยอมรับที่ดีจากผู้บริโภค

1. บทนำ
ปัจจุบันแนวโน้มการบริโภคอาหารเพื่อสุขภาพเพิ่มขึ้นอย่างต่อเนื่อง เนื่องจากผู้บริโภคให้ความสำคัญกับผลิตภัณฑ์ที่มีคุณค่าทางโภชนาการและส่งเสริมสุขภาพ โดยโยเกิร์ตเป็นผลิตภัณฑ์ที่ได้รับความนิยม เนื่องจากมีจุลินทรีย์ที่มีประโยชน์ต่อระบบทางเดินอาหาร อย่างไรก็ตาม โยเกิร์ตทั่วไปมีแลคโตสจากนมวัว จึงไม่เหมาะสำหรับผู้ที่แพ้หรือหลีกเลี่ยงผลิตภัณฑ์จากนม ปัจจุบันจึงมีการพัฒนาโยเกิร์ตปราศจากแลคโตสจากวัตถุดิบพืช เช่น น้ำนมอัลมอนด์ น้ำนมข้าวโอ๊ต และน้ำนมถั่วเหลือง ซึ่งมีโปรตีนใกล้เคียงกับนมวัวและสามารถพัฒนาเป็นผลิตภัณฑ์ที่มีคุณภาพเป็นที่ยอมรับได้
อย่างไรก็ตาม โยเกิร์ตมีข้อจำกัดด้านอายุการเก็บรักษา การใช้เทคโนโลยีทำแห้งแบบแช่เยือกแข็งจึงเป็นแนวทางที่ช่วยลดความชื้น ยืดอายุการเก็บรักษา และคงคุณภาพของผลิตภัณฑ์ได้ ไข่ผำหรือไข่น้ำเป็นพืชน้ำที่มีคุณค่าทางโภชนาการสูง โดยเฉพาะโปรตีนที่มีปริมาณสูงถึงร้อยละ 40 ของน้ำหนักแห้ง รวมถึงมีสารต้านอนุมูลอิสระและสามารถเพาะเลี้ยงได้รวดเร็ว แต่มีข้อจำกัดด้านสีเขียวและกลิ่นเฉพาะ จึงนำกล้วยมาใช้เพื่อเสริมรสชาติและกลิ่น เนื่องจากกล้วยเป็นวัตถุดิบท้องถิ่นที่มีต้นทุนต่ำ ให้ผลผลิตเร็ว อุดมด้วยใยอาหาร พรีไบโอติกส์ และมีรสหวานตามธรรมชาติช่วยลดการเติมน้ำตาล
ดังนั้น คณะผู้จัดทำจึงพัฒนาผลิตภัณฑ์โยเกิร์ตกรอบรสกล้วยปราศจากแลคโตสโปรตีนสูง เสริมสารต้านอนุมูลอิสระจากไข่ผำด้วยเทคนิคการทำแห้งแบบแช่เยือกแข็ง เพื่อเป็นทางเลือกอาหารสุขภาพสำหรับผู้บริโภค โดยผสานคุณค่าจากกล้วยซึ่งเป็นแหล่งใยอาหารและความหวานตามธรรมชาติ กับไข่ผำซึ่งเป็นแหล่งโปรตีนจากพืชและสารต้านอนุมูลอิสระ พร้อมใช้เทคโนโลยีทำแห้งแบบแช่เยือกแข็งเพื่อเพิ่มอายุการเก็บรักษาและคงคุณภาพของผลิตภัณฑ์ รวมถึงช่วยเพิ่มมูลค่าให้กับวัตถุดิบท้องถิ่น
2. วิธีดำเนินการ
ตอนที่ 1 การพัฒนาโยเกิร์ตถั่วเหลือง
 1) นำถั่วเหลืองแห้งมาล้างทำความสะอาด จากนั้นแช่ในน้ำสะอาดเป็นเวลา 6 ชั่วโมง เพื่อให้ถั่วเหลืองดูดซับน้ำและมีความนุ่มเหมาะสมต่อการปั่นสกัดน้ำถั่วเหลือง
 2) นำถั่วเหลืองที่แช่น้ำแล้วมาปั่นกับน้ำสะอาดในอัตราส่วนถั่วเหลืองต่อน้ำที่อัตราส่วน 1:1, 1:2, 1:3 และ 1:4
 3) กรองส่วนผสมที่ได้ด้วยผ้าขาวบาง เพื่อแยกกากถั่วเหลืองออกจากน้ำถั่วเหลือง
 4) นำน้ำถั่วเหลืองที่ผ่านการกรองแล้วไปต้มด้วยไฟระดับปานกลางจนเดือด
 5) เทนมถั่วเหลืองที่ผ่านการต้มแล้วลงในภาชนะที่สะอาดและทนความร้อน เช่น ขวดแก้วที่ผ่านกระบวนการพาสเจอร์ไรซ์ที่อุณหภูมิ 63-65 องศาเซลเซียส เป็นเวลา 30 นาที และปิดฝาให้สนิท
 6) นำนมถั่วเหลืองปริมาตร 1 ลิตร ที่ผ่านการฆ่าเชื้อแล้ว มาผสมกับหัวเชื้อโยเกิร์ตในอัตราส่วน 65 กรัมต่อนมถั่วเหลือง 1 ลิตร โดยผสมให้เข้ากัน
 7) ปล่อยให้ส่วนผสมหมักที่อุณหภูมิห้องประมาณ 15 ชั่วโมง หรือจนกว่าน้ำถั่วเหลืองจะเกิดการ เปลี่ยนแปลงเป็นลักษณะกึ่งแข็งตัว มีความข้นหนืดและมีรสเปรี้ยว 
 8) คัดเลือกสูตรจากลักษณะภายนอกและจับตัวกันและการเกิดการแยกชั้นของโยเกิร์ต
ตอนที่ 2 การพัฒนาโยเกิร์ตกรอบรสกล้วยเสริมผงไข่ผำ
2.1 การพัฒนาโยเกิร์ตอบกรอบรสกล้วยเสริมผงไข่ผำ
 1) ผสมโยเกิร์ตถั่วเหลือง 300 กรัม กับกล้วยปั่น 150 กรัม และไข่ผำตามกรอบสัดส่วนที่กำหนด 4 สูตร ดังนี้
ตาราง 1 อัตราส่วนในการพัฒนาโยเกิร์ตกรอบรสกล้วยเสริมไข่ผำ

	
	ปริมาณโยเกิร์ต
(กรัม)
	ปริมาณกล้วยปั่น(กรัม)
	ปริมาณผงไข่ผำ
(กรัม)

	YF0
	300
	150
	0

	YF5
	300
	150
	15

	YF10
	300
	150
	30

	YF15
	300
	150
	45


YFO คือ สูตรที่โยเกิร์ตกรอบเสริมผงไข่ผำร้อยละ 0 (สูตรควบคุม) 
YF5 คือ สูตรที่โยเกิร์ตกรอบเสริมผงไข่ผำร้อยละ  5
YF10 คือ สูตรที่โยเกิร์ตกรอบเสริมผงไข่ผำร้อยละ  10
YF15 คือ สูตรที่โยเกิร์ตกรอบเสริมผงไข่ผำร้อยละ 15
*โดยเทียบปริมาณผงไข่ผำเป็นร้อยละของปริมาณโยเกิร์ต*
2.1 การเตรียมโยเกิร์ตกรอบรสกล้วยเสริมผงไข่ผำ
 1.ปั่นโยเกิร์ต กล้วย และผงไข่ผำให้เป็นเนื้อเดียวกัน
 2.ตรวจวัดค่าสี ค่าความเป็นกรด-ด่าง (pH) และค่าความหวาน (°Brix) ของส่วนผสม
 3.เทส่วนผสมลงในพิมพ์ซิลิโคน แล้วแช่แข็งจนแข็งตัว
 4.เก็บตัวอย่างที่อุณหภูมิ -40 °C เพื่อเตรียมการทำแห้งแบบเยือกแข็ง (Freeze Dry)
 5.ทำแห้งแบบเยือกแข็งด้วยเครื่อง Freeze Dryer ณ คณะวิทยาศาสตร์ มหาวิทยาลัยราชภัฏสกลนคร
2.2 การศึกษาลักษณะทางกายภาพ
 1.วัดค่าสีของผลิตภัณฑ์ก่อนและหลังการทำแห้งแบบเยือกแข็งด้วยเครื่อง Colorimeter
 2.วิเคราะห์ลักษณะเนื้อสัมผัส ได้แก่ ความแข็ง ความยืดหยุ่น ความเหนียวหนืด ความสามารถในการเคี้ยว และความติด โดยส่งตรวจ ณ ศูนย์เครื่องมือ มหาวิทยาลัยอุบลราชธานี
2.3 การศึกษาลักษณะทางเคมี
 1.วัดค่าความหวาน (°Brix) ก่อนและหลังการทำแห้งแบบเยือกแข็งด้วยเครื่อง Brix Refractometer
 2.วัดค่าความเป็นกรด-ด่าง (pH) ก่อนและหลังการทำแห้งแบบเยือกแข็งด้วยเครื่อง pH Meter
 3.วิเคราะห์ค่าน้ำอิสระ (Water Activity; aw) โดยส่งตรวจ ณ ศูนย์เครื่องมือ มหาวิทยาลัยอุบลราชธานี
 4.วิเคราะห์ปริมาณโปรตีน โดยส่งตรวจ ณ ศูนย์เครื่องมือ มหาวิทยาลัยอุบลราชธานี
2.4 การศึกษาสารต้านอนุมูลอิสระของโยเกิร์ตกรอบรสกล้วยเสริมผงไข่ผำ
 1) การวิเคราะห์ปริมาณสารประกอบฟีนอลิกรวม (Total Phenolic Compounds; TPC)
วิเคราะห์ด้วยวิธี Folin–Ciocalteu โดยผสมสารสกัดตัวอย่างกับสารละลาย Folin–Ciocalteu และโซเดียมคาร์บอเนต บ่มในที่มืด 30 นาที แล้ววัดค่าการดูดกลืนแสงที่ความยาวคลื่น 765 นาโนเมตรด้วยเครื่อง UV–Vis Spectrophotometer คำนวณปริมาณสารประกอบฟีนอลิกรวมเทียบกับสารมาตรฐานกรดแกลลิก วิเคราะห์ตัวอย่างละ 3 ซ้ำ
 2) การวิเคราะห์ความสามารถในการยับยั้งอนุมูลอิสระ DPPH
ผสมสารสกัดตัวอย่างกับสารละลาย DPPH พร้อมชุดควบคุม บ่มในที่มืดที่อุณหภูมิห้อง 30 นาที จากนั้นวัดค่าการดูดกลืนแสงที่ความยาวคลื่น 516 นาโนเมตรด้วยเครื่อง UV–Vis Spectrophotometer และคำนวณร้อยละการยับยั้งอนุมูลอิสระ (% inhibition) จากสูตร

A₀ = ค่าการดูดกลืนแสงของเอทานอลและ DPPH
A₁ = ค่าการดูดกลืนแสงของสารสกัดและ DPPH (positive control)
A₂ = ค่าการดูดกลืนแสงของสารสกัดและเอทานอล (negative control
2.5 การศึกษาความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ
ทดสอบการยอมรับทางประสาทสัมผัสโดยกลุ่มตัวอย่างผู้บริโภคภายในโรงเรียนวิทยาศาสตร์จุฬาภรณราช วิทยาลัย มุกดาหาร ที่ไม่ผ่านการฝึกฝนจำนวน 30 คนประกอบด้วย นักเรียนช่วงอายุตํ่ากว่า 15 ปี จำนวน 6 คน นักเรียนช่วงอายุ 15-18 ปี จำนวน 6 คน  ครูและนักเรียนช่วงอายุ 19-25 ปี จำนวน 6 คน ครูช่วงอายุ 26-35 ปี จำนวน 6 และครูช่วงอายุ 35 ปีขึ้นไป จำนวน 6 คน ด้วยวิธีการทดสอบแบบ Hedonic Scale (9 Scales) โดยให้ คะแนนความพึงพอใจในด้านลักษณะภายนอก กลิ่น รสชาติ ความกรอบและความชอบ โดยรวมซึ่ง 1 หมายถึง ไม่ชอบเลย 2 หมายถึง ไม่ชอบมาก  3 หมายถึง ไม่ชอบปานกลาง 4 หมายถึง ไม่ชอบเล็กน้อย  5 หมายถึง เฉยๆ  6 หมายถึง ชอบเล็กน้อย  7 หมายถึง  ชอบปานกลาง 8 หมายถึง ชอบมาก 9 หมายถึง ชอบที่สุด โดยให้ผู้ทดสอบรัปประทานผลิตภัณฑ์ทั้งหมด 4 สูตรโดยหลังจากรับประทานเสร็จ 1 สูตรให้ทานนํ้าตามทำแบบนั้นจนครบ
ตอนที่ 3 การวิเคราะห์ข้อมูล	
วิเคราะห์ข้อมูลทางสถิติโดยการวิเคราะห์ความแปรปรวนจำแนกทางเดียว (One - Way ANOVA) เปรียบเทียบความแตกต่างของค่าเฉลี่ย โดยใช้ Duncan's New Multiple Range Test ที่ระดับความเชื่อมั่น 95 เปอร์เซ็นต์ โดยใช้โปรแกรมสำเร็จรูปทางสถิต รายงานผลเป็นค่าเฉลี่ย ± ส่วนเบี่ยงเบนมาตรฐาน (SD)
ผลและอภิปรายผล 
ตอนที่ 1 ผลการพัฒนาโยเกิร์ตถั่วเหลืองในอัตราส่วนที่แตกต่างกัน
 ภาพที่ 1  ลักษณะภายนอกของโยเกิร์ตถั่วเหลืองในอัตราส่วนน้ำต่อถั่วเหลือง 4:1, 3:1 และ2:1 ตามลำดับ
[image: รูปภาพประกอบด้วย โรงรีดนม, นม, ภาชนะเก็บอาหาร, ฝา

เนื้อหาที่สร้างโดย AI อาจไม่ถูกต้อง]
จากรูปภาพที่ 1 พบว่าจากการสังเกตลักษณะทางกายภาพที่เหมาะสมของโยเกิร์ตถั่วเหลืองคือสูตรอัตราส่วนน้ำต่อถั่วเหลือง 2:1 ที่ทำการหมักเป็นระยะเวลา 15 ชั่วโมง เนื่องจากเป็นลักษณะที่โยเกิร์ตคงตัวได้ดี เนื้อเนียนละเอียด ไม่เหลวเป็นน้ำ และไม่แข็งเกินไปจนจับตัวกันและแยกเป็นชั้น ซึ่งเหมาะสมสำหรับนำไปพัฒนาเป็นโยเกิร์ตกรอบที่สุด
ตอนที่ 2 ผลการพัฒนาโยเกิร์ตกรอบรสกล้วยเสริมผงไข่ผำ
2.1 ผลของการเสริมผงไข่ผำต่อลักษณะภายนอกของโยเกิร์ตกรอบรสกล้วยเสริมผงไข่ผำ
ภาพที่ 2 ลักษณะทางกายภาพของการเสริมไข่ผำต่อลักษณะภายนอกของโยเกิร์ตกรอบรสกล้วย
[image: ]
จากรูปภาพที่ 2 พบว่าเมื่อทำการเติมกล้วยปั่นและผงไข่ผำลงไปในโยเกิร์ตจะทำให้ลักษณะภายนอกเปลี่ยนไปอย่างชัดเจนคือมีสีที่เปลี่ยนไปในทางที่มีสีเขียวเข้มขึ้น เนื่องจากรงควัตถุธรรมชาติในผงไข่ผำ อย่างคลอโรฟิลล์และอื่น ๆ มีอิทธิพลต่อค่าความเป็นสีเขียว และมีความหนืดเพิ่มมากขึ้นแปรผันตรงตามปริมาณผงไข่ผำที่ใส่
2.2 ผลการวิเคราะห์ลักษณะทางกายภาพของผลิตภัณฑ์ที่ได้หลังการอบแห้งแบบแช่เยือกแข็ง 
ตาราง 2 ผลการวิเคราะห์ลักษณะเนื้อสัมผัสของผลิตภัณฑ์ที่ได้หลังการอบแห้งแบบแช่เยือกแข็ง
	สูตรตัวอย่าง
	ความแข็ง
(N)
	ความเหนียวหนืด(N)
	ความแรงที่ต้องใช้เคี้ยว(N)
	ความติด
(𝑁⋅𝑠)

	YF0
	9.83
	1.23
	0.32
	-6.55

	YF5
	11.63
	1.08
	0.20
	-2.70

	YF10
	7.53
	0.61
	0.10
	-16.48

	YF15
	11.65
	0.06
	0.15
	0.15


จากตารางที่ 2 พบว่า การเสริมผงไข่ผำส่งผลต่อลักษณะเนื้อสัมผัสของผลิตภัณฑ์ โดยสูตร YF5 และ YF15 มีค่าความแข็งสูงกว่าสูตรควบคุม (YF0) ขณะที่สูตร YF10 มีค่าความแข็งต่ำที่สุด นอกจากนี้ ค่าความเหนียวหนืดและความแรงที่ต้องใช้เคี้ยวมีแนวโน้มลดลงเมื่อเพิ่มปริมาณผงไข่ผำ โดยสูตร YF10 มีค่าต่ำที่สุด ส่วนสูตร YF15 มีค่าความแรงที่ต้องใช้เคี้ยวสูงที่สุด สำหรับค่าความติด (Adhesiveness) สูตร YF10 มีค่าความติดเป็นลบมากที่สุด ขณะที่สูตร YF15 มีค่าความติดใกล้ศูนย์มากที่สุด แสดงว่าผลิตภัณฑ์มีการติดน้อยและมีลักษณะแห้งร่วนมากกว่า
ตาราง 3 ค่าสีของผลิตภัณฑ์ก่อนการทำแห้งแบบแช่เยือกแข็ง
	
สูตรตัวอย่าง
	ค่าสี

	
	L*
	a*
	b*

	YF0
	74.26 ± 0.19
	4.03 ± 0.06
	18.72 ± 0.36

	YF5
	49.13 ± 1.06
	−3.15 ± 0.14
	22.58 ± 0.53

	YF10
	45.90 ± 0.45
	−3.54 ± 0.14
	20.26 ± 1.27

	YF15
	45.00 ± 1.11
	−3.53 ± 0.13
	19.98 ± 0.79


จากตารางที่ 3 พบว่า การเสริมผงไข่ผำส่งผลต่อค่าสีของผลิตภัณฑ์ก่อนการทำแห้งแบบแช่เยือกแข็ง โดยเมื่อเพิ่มปริมาณผงไข่ผำ ค่า L* มีแนวโน้มลดลง แสดงว่าผลิตภัณฑ์มีสีเข้มขึ้น ขณะที่ค่า a* มีค่าเป็นลบมากขึ้น สะท้อนถึงความเป็นสีเขียวที่เพิ่มขึ้น ส่วนค่า b* เพิ่มขึ้นในสูตร YF5 และ YF10 ก่อนลดลงในสูตร YF15 แสดงว่าปริมาณผงไข่ผำมีผลต่อความเป็นสีเหลืองของผลิตภัณฑ์
ตาราง 4 ค่าสีของผลิตภัณฑ์หลังการทำแห้งแบบแช่เยือกแข็ง
	สูตรตัวอย่าง
	ค่าสี

	
	L*
	a*
	b*

	YF0
	76.59 ± 0.46
	4.01 ± 0.09
	15.41 ± 0.54

	YF5
	44.65 ± 0.56
	−6.80 ± 0.09
	29.51 ± 0.35

	YF10
	41.26 ± 1.17
	−6.78 ± 0.33
	27.41 ± 1.76

	YF15
	40.10 ± 1.15
	−6.56 ± 0.50
	21.98 ± 1.75


จากตารางที่ 3 และตารางที่ 4 พบว่า ภายหลังการทำแห้งแบบแช่เยือกแข็ง ค่าสีของผลิตภัณฑ์มีการเปลี่ยนแปลง โดยสูตรที่เสริมผงไข่ผำ (YF5–YF15) มีค่า a* เป็นลบมากขึ้น แสดงถึงความเป็นสีเขียวที่เด่นชัดขึ้นเมื่อเทียบกับก่อนการทำแห้ง ขณะที่สูตรควบคุม (YF0) ยังคงมีค่า a* เป็นบวกใกล้เคียงเดิม ส่วนการเปลี่ยนแปลงของค่า L*สะท้อนว่ากระบวนการทำแห้งแบบแช่เยือกแข็งส่งผลต่อความสว่างของผลิตภัณฑ์ โดยการกำจัดน้ำออกจากผลิตภัณฑ์ทำให้ความเข้มข้นของรงควัตถุเพิ่มขึ้น ส่งผลให้สีของผลิตภัณฑ์มีความชัดขึ้น
2.3 ผลการวิเคราะห์ลักษณะทางเคมีของผลิตภัณฑ์ที่ได้หลังการอบแห้งแบบแช่เยือกแข็ง 
ตาราง 5 ผลการวิเคราะห์ลักษณะทางเคมีของผลิตภัณฑ์ก่อนการทำแห้งแบบแช่เยือกแข็ง
	
	ลักษณะทางเคมี

	สูตรตัวอย่าง
	ค่าความหวาน(°Bx)
	ค่าความเป็นกรดเบส (pH)

	YF0
	15
	4.51a

	YF5
	15
	4.60a

	YF10
	15
	4.54a

	YF15
	15
	4.58a


หมายเหตุ: ตัวอักษรที่แตกต่างกันในแนวตั้ง (คอลัมน์เดียวกัน) แสดงว่ามีความแตกต่างกันอย่างมีนัยสำคัญทางสถิติที่ระดับความเชื่อมั่น 95% (<0.05)
จากตารางที่ 5 พบว่า ผลิตภัณฑ์ทุกสูตร (YF0, YF5, YF10 และ YF15) มีค่าความหวานเท่ากันที่ 15 °Bx และมีค่า pH อยู่ในช่วง 4.51–4.60 โดยไม่แตกต่างกันอย่างมีนัยสำคัญทางสถิติ (p > 0.05) แสดงว่าการเสริมผงไข่ผำไม่ส่งผลต่อค่าความหวานและค่าความเป็นกรด–ด่างของผลิตภัณฑ์ก่อนการทำแห้งแบบแช่เยือกแข็ง
ตาราง 6 ลักษณะทางเคมีของผลิตภัณฑ์หลังการทำแห้งแบบแช่เยือกแข็ง
	
	ลักษณะทางเคมี

	สูตรตัวอย่าง
	ค่าความหวาน(°Bx)
	ค่าความเป็นกรดเบส (pH)

	YF0
	15
	4.41a

	YF5
	15
	4.50a

	YF10
	15
	4.45a

	YF15
	15
	4.48a


หมายเหตุ: ตัวอักษรที่แตกต่างกันในแนวตั้ง (คอลัมน์เดียวกัน) แสดงว่ามีความแตกต่างกันอย่างมีนัยสำคัญทางสถิติที่ระดับความเชื่อมั่น 95% (<0.05)
จากตารางที่ 5 และตารางที่ 6 พบว่า ค่าความหวาน (°Bx) ของผลิตภัณฑ์หลังการทำแห้งแบบแช่เยือกแข็งยังคงเท่ากับก่อนการทำแห้ง แสดงให้เห็นว่ากระบวนการทำแห้งแบบแช่เยือกแข็งสามารถคงคุณสมบัติทางเคมีด้านความหวานได้ดี ขณะที่ค่า pH หลังการทำแห้งลดลงเล็กน้อย อยู่ในช่วง 4.41–4.50 เมื่อเทียบกับก่อนการทำแห้ง (4.51–4.60) ซึ่งอาจเกิดจากการกำจัดน้ำออกจากผลิตภัณฑ์ ส่งผลให้กรดแลกติกมีความเข้มข้นเพิ่มขึ้นและผลิตภัณฑ์มีความเป็นกรดมากขึ้นเล็กน้อย
	สูตรตัวอย่าง
	โปรตีน (g/100g)

	YF0
	24.19±0.11

	YF5
	25.17±0.06

	YF10
	24.73±0.81

	YF15
	24.76±0.24


ตาราง 7 ผลการวิเคราะห์ปริมาณโปรตีนในผลิตภัณฑ์หลังการอบแห้งแบบแช่เยือกแข็ง
จากตารางที่ 7 พบว่า การเสริมผงไข่ผำมีแนวโน้มเพิ่มปริมาณโปรตีนของผลิตภัณฑ์เมื่อเทียบกับสูตรควบคุม โดยสูตรที่เติมผงไข่ผำร้อยละ 5 มีปริมาณโปรตีนสูงที่สุด อย่างไรก็ตาม เมื่อเพิ่มปริมาณผงไข่ผำเป็นร้อยละ 10 และ 15 ปริมาณโปรตีนไม่ได้เพิ่มขึ้นอย่างต่อเนื่อง แสดงว่าการเสริมผงไข่ผำในระดับที่สูงขึ้นไม่ส่งผลต่อปริมาณโปรตีนอย่างเด่นชัด ทั้งนี้อาจเนื่องจากผลิตภัณฑ์มีโยเกิร์ตถั่วเหลืองเป็นส่วนประกอบหลัก ซึ่งเป็นแหล่งโปรตีนสูงอยู่แล้ว ทำให้อิทธิพลของผงไข่ผำต่อการเพิ่มปริมาณโปรตีนไม่ชัดเจน
แผนภูมิ 1 ปริมาณน้ำอิสระในโยเกิร์ตกรอบรสกล้วยเสริมผงไข่ผำ

จากแผนภูมิที่ 1 พบว่า การเสริมผงไข่ผำส่งผลให้ปริมาณน้ำอิสระ () ของผลิตภัณฑ์ลดลงเมื่อเทียบกับสูตรควบคุม (YF0) โดยสูตร YF10 มีค่าน้ำอิสระต่ำที่สุด (0.21) ขณะที่การเติมผงไข่ผำร้อยละ 15 ทำให้ค่าน้ำอิสระเพิ่มขึ้นเล็กน้อย ซึ่งอาจเกิดจากข้อจำกัดในการจับน้ำของโครงสร้างผลิตภัณฑ์เมื่อเติมผงไข่ผำในระดับสูง ทั้งนี้ ทุกสูตรมีค่าน้ำอิสระอยู่ในระดับต่ำ จึงเหมาะสมต่อการยืดอายุการเก็บรักษาและช่วยลดการเจริญของจุลินทรีย์
[bookmark: OLE_LINK1]2.4 ผลการศึกษาปริมาณสารต้านอนุมูลอิสระ ปริมาณฟีนอลิกทั้งหมดและการทดสอบฤทธิ์ต้านอนุมูลอิสระด้วยวิธี DPPH ของสารสกัดโยเกิร์ตกรอบรสกล้วยเสริมผงไข่ผำ
แผนภูมิ 2 ปริมาณฟีนอลิกในโยเกิร์ตกรอบรสกล้วยเสริมผงไข่ผำ

จากแผนภูมิ 2 พบว่า สูตรควบคุม (YF0) มีปริมาณสารฟีนอลิกทั้งหมดต่ำที่สุด เท่ากับ 8.53 mg GAE/g เมื่อเสริมผงไข่ผำในระดับ 5, 10 และ 15% (YF5, YF10 และ YF15) ปริมาณสารฟีนอลิกเพิ่มขึ้นเป็น 14.94, 15.71 และ 16.49 mg GAE/g ตามลำดับ แสดงให้เห็นว่าการเพิ่มปริมาณผงไข่ผำส่งผลให้ปริมาณสารฟีนอลิกทั้งหมดของผลิตภัณฑ์เพิ่มขึ้นอย่างต่อเนื่อง โดยสูตร YF15 มีปริมาณสารฟีนอลิกสูงที่สุด
แผนภูมิ 3 แสดงเปอร์เซ็นต์การยับยั้งอนุมูล DPPH ในโยเกิร์ตกรอบรสกล้วยเสริมผงไข่ผำ

2.5 ผลการศึกษาความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ
จากแผนภูมิ 3 พบว่า การเสริมผงไข่ผำในโยเกิร์ตกรอบรสกล้วยช่วยเพิ่มความสามารถในการยับยั้งอนุมูล DPPH อย่างชัดเจน โดยสูตรควบคุม (YF0) มีค่าต่ำที่สุด (71.80%) และเมื่อเพิ่มผงไข่ผำเป็น 5, 10 และ 15% (YF5, YF10 และ YF15) ค่าการยับยั้งเพิ่มขึ้นเป็น 88.19, 93.99 และ 95.16% ตามลำดับ แสดงให้เห็นว่าการเพิ่มผงไข่ผำมีความสัมพันธ์เชิงบวกกับฤทธิ์ต้านอนุมูลอิสระ โดยเฉพาะสูตร YF10 และ YF15 ซึ่งมีประสิทธิภาพในการยับยั้งอนุมูลอิสระสูงที่สุด
ตาราง 8 ผลการศึกษาความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ
	สูตรตัวอย่าง
	สี/ลักษณะภายนอก
	กลิ่น
	รสชาติ
	เนื้อสัมผัส
	ความหวาน
	ความชอบโดยรวม

	YF0
	7.83 
± 0.95a
	7.07 
± 0.78a
	7.13
 ± 0.90a
	7.00 
± 0.93a
	7.07 
± 1.42a
	7.30 
± 0.91a

	YF5
	7.63
 ± 1.13a
	6.70 
± 1.86a
	7.33
 ± 0.92a
	6.97 
± 1.40a
	6.03 
± 1.97b
	7.37 
± 1.10a

	YF10
	7.43
 ± 0.93a
	6.17 
± 0.97b
	6.63
 ± 1.03b
	6.57
 ± 1.30a
	5.20
 ± 1.87c
	6.63 
± 1.04b

	YF15
	6.97
 ± 1.35a
	6.67
± 1.21a
	6.47
 ± 1.55b
	6.33 
± 1.40a
	5.57 
± 2.06b
	6.50 
± 1.14b


* ค่าเฉลี่ย ± ส่วนเบี่ยงเบนมาตรฐาน
 ** (a-b) ตัวอักษรที่แตกต่างกันบนค่าเฉลี่ยแสดงถึงความแตกต่างกันอย่างมีนัยสําคัญทางสถิติในแนวนอน(p<≤0.05)
ตาราง 9 ผลวิเคราะห์เกณฑ์ความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ
	สูตรตัวอย่าง
	ความชอบโดยรวม
	เกณฑ์ความพึงพอใจ

	YF0
	7.30 ± 0.91a
	ชอบปานกลางถึงชอบมาก

	YF5
	7.37 ± 1.10a
	ชอบปานกลางถึงชอบมาก

	YF10
	6.63 ± 1.04b
	ชอบเล็กน้อยถึงชอบปานกลาง

	YF15
	6.50 ± 1.14b
	ชอบเล็กน้อยถึงชอบปานกลาง


จากตารางที่ 8 และ 9 พบว่า ปัจจัยที่มีผลต่อความชอบโดยรวม ได้แก่ กลิ่น รสชาติ และความหวาน โดยความหวานมีความแตกต่างอย่างมีนัยสำคัญทางสถิติ (p≤0.05) ทุกระดับการเติมผงไข่ผำ สูตร YF5 ได้คะแนนความชอบโดยรวมสูงที่สุด (7.37 ± 1.10) รองลงมาคือ YF0 (7.30 ± 0.91) ซึ่งไม่แตกต่างกันทางสถิติ และอยู่ในระดับ “ชอบปานกลางถึงชอบมาก” ขณะที่สูตร YF10 และ YF15 มีคะแนนลดลงอย่างมีนัยสำคัญ โดยอยู่ในระดับ “ชอบเล็กน้อยถึงชอบปานกลาง” แสดงให้เห็นว่าการเติมผงไข่ผำในระดับสูงอาจลดการยอมรับของผู้บริโภค ดังนั้นการเสริมผงไข่ผำที่ระดับ 5% (YF5) จึงเป็นระดับที่เหมาะสมที่สุด เนื่องจากยังคงได้รับการยอมรับใกล้เคียงกับสูตรควบคุม
แผนภูมิ 4 แผนภูมิแสดงผลการศึกษาความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำ
[image: ]
แผนภูมิ 5 แผนภูมิแสดงผลการศึกษาความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำแต่ละสูตร
[image: ]
จากแผนภูมิ 4 และ แผนภูมิ 5 ความพึงพอใจของผู้บริโภคต่อโยเกิร์ตกรอบรสกล้วยเสริมผงไข่ผำแต่ละสูตรอยู่ในช่วงที่ใกล้เคียงกัน และจะเห็นถึงแนวโน้มการยอมรับจากผู้บริโภคในสูตร YF5 ในระดับที่ใกล้เคียงกับสูตรควบคุมขณะที่การเสริมในระดับที่สูงกว่านั้นจะลดการยอมรับของผู้บริโภคลง

สรุปผล
จากการศึกษาพบว่า โยเกิร์ตถั่วเหลืองสูตรอัตราส่วนน้ำต่อถั่วเหลือง 2:1 หมัก 15 ชั่วโมง มีคุณสมบัติเหมาะสมและถูกนำมาใช้เป็นสูตรพื้นฐานในการพัฒนาโยเกิร์ตอบกรอบรสกล้วยเสริมผงไข่ผำ การเติมผงไข่ผำช่วยเพิ่มความเข้มของสีเขียว ลดค่าน้ำอิสระและเพิ่มปริมาณสารฟีนอลิกกับฤทธิ์ต้านอนุมูลอิสระตามระดับการเติม โดยมีผลต่อเนื้อสัมผัสของผลิตภัณฑ์ สูตร YF5 ได้รับคะแนนความชอบโดยรวมสูงที่สุดและไม่แตกต่างจากสูตรควบคุม จึงเป็นสูตรที่เหมาะสมที่สุดในการพัฒนาผลิตภัณฑ์

ข้อเสนอแนะ
	เพื่อเพิ่มศักยภาพของผลิตภัณฑ์ ควรศึกษาความคงตัวระหว่างการเก็บรักษา คุณค่าทางโภชนาการ โครงสร้างระดับจุลภาค ต้นทุน และการยอมรับของตลาด เพื่อสนับสนุนการพัฒนาเชิงพาณิชย์ รวมถึงต่อยอดผลิตภัณฑ์จากไข่ผำและวัตถุดิบท้องถิ่นที่มีคุณค่าทางโภชนาการสูง

กิตติกรรมประกาศ
	โครงงานนี้สำเร็จลงได้ด้วยความกรุณาช่วยเหลือแนะนำอย่างดีจาก คุณครูธัญญาณี โชคกาญจนกุล และคุณครูจุรารัตนรวี ทองจันทรารักษ์ คุณครูที่ปรึกษาโครงงาน ที่ได้ให้คำปรึกษาในการทำโครงงานไปตลอดจนแก้ไขข้อบกพร่องต่างๆ มาโดยตลอด และได้ความเอื้อเฟื้ออุปกรณ์ จากศูนย์เครื่องมือ มหาวิทยาลัยอุบลราชธานี และคณะวิทยาศาสตร์ มหาวิทยาลัยราชภัฏสกลนคร คณะผู้จัดทำขอกราบขอบพระคุณเป็นอย่างสูง ขอขอบพระคุณนักเรียนและครูภายในโรงเรียนวิทยาศาสตร์จุฬาภรณราชวิทยาลัย มุกดาหาร ที่ได้ให้ความร่วมมือในการตอบแบบสอบถาม และยังได้สืบค้นข้อมูลจากแหล่งอ้างอิงต่าง ๆ จนโครงงานฉบับนี้สามารถสำเร็จได้ด้วยดี ประโยชน์และคุณค่าของโครงงานนี้คณะผู้จัดทำโครงงานขอมอบเป็นแก่ บิดา มารดา ครูอาจารย์และผู้ที่มีพระคุณทุกท่าน

ปริมาณฟีนอลิกทั้งหมดในผลิตภัณฑ์

ปริมาณ	
YF0	YF5	YF10	YF15	8.5399999999999991	14.94	15.71	16.489999999999998	สูตรตัวอย่าง


ปริมาณฟีนอลิกทั้งหมด(mg GAE/g )



เปอร์เซ็นการยับยั้ง

%inhibition	
YF0	YF5	YF10	YF15	71.8	88.19	93.99	95.16	สูตรตัวอย่าง


เปอร์เซ็นการยับยั้ง(%)

